કટાઈ ગયેલા કાણા કળશિયા જેવો માણસ સવાર પડે ત્યારે સાંજની અને રાત પડે ત્યારે સવારની રાહ જુએ. નિવૃત્તિ પણ કદરૂપી હોઈ શકે છે. જો નિવૃત્તિની નવરાશમાં પારકી પંચાત કરવાની કુટેવ પડી જાય તો લોકો એવા માણસથી દૂર ભાગતા રહે છે. વણમાગી સલાહ આપવાની કુટેવને કારણે કેટલાય વૃદ્ધો ઘરડાંઘરમાં પહોંચે છે. કેટલાક વૃદ્ધોને સતત એવું લાગ્યા કરે છે કે દુનિયા હવે પહેલાંના જેવી રહી નથી. નકારાત્મક વિચારો આયખું ઘટાડે છે અને વળી જીવનને અસહ્ય બનાવે છે. હકારાત્મક વિચારો જીવનને રળિયામણું બનાવે છે. વૃદ્ધત્વની ખરી કસોટી પુત્રવધૂ પ્રત્યેના વલણને નિમિત્તે થતી હોય છે. જે સાસુ કે સસરાને પુત્રવધૂ સારાં કહે તેમને ફુલ્લી પાસ વિથ ડિસ્ટિંક્શન ગણવાં. તેઓ પુત્રવધૂની કામમાં ટકટક નથી કરતાં. મલયાલમ ભાષામાં એક કહેવત છેઃ